El prexepio el xe na raprexentasion de ła nasita de Gesù. De solito in el prexepio ghe xe na grota o una capana; dentro dea grota, ghe xe Maria , Giusepe , un musso, e un bue da drìo. Davanti de tuto se mete a manxatoia, dove a note, o el dì de Nadal, se mete Gexù Bambin. Fora dea grota i ghe xe i pastori, coe piegore, o e cavare, che secondo a tradision i xe i primi a vedar a nassita de Gexù. El sie de Xenaio, se mete anca i tre Re Maxi, Gaspare, Melchiore, e Baldasare, che i ga in man oro, incenso e mira. Sora dea grota, de solito, se mete qualche anxelo, uno de questi el xe l'arcanxelo Gabriel. De solito el prexepio se fato de statuine, de piera, de legno, o de plastega; ma ghe xe anca el prexepio vivente, dove i ghe xe atori, che i insena a nassita de Gexù.